Covid-19-statistieke: Meer as 12 000 nuwe gevalle in SA aangemeldArgieffoto ter illustasie (Foto: Kelly Sikkema/Unsplash) Altesaam 434 200 mense in Suid-Afrika het nou reeds positief getoets vir Covid-19 nadat 12 204 nuwe gevalle van die koronavirus sedert die vorige 24-uur-siklus in dié land aangemeld is. Dr. Zweli Mkhize, minister van gesondheid, het Saterdagaand in sy gebruiklike verklaring gesê nog 312 pasiënte het intussen weens Covid-19 gesterf. Dié sterftes is onderskeidelik in Gauteng (209), die Oos-Kaap (44), KwaZulu-Natal (37), die Wes-Kaap (18) en die Noord-Kaap (4) aangemeld. Dit bring die land se dodetal op 6 655 te staan. Volgens Mkhize het 263 054 pasiënte in Suid-Afrika reeds herstel – ŉ herstelkoers van 60,6%. Nog 46 324 toetse is intussen uitgevoer. Die land het nou reeds 2 730 812 toetse sedert die uitbreek van die virus gedoen. Die meeste van die toetse is in die private sektor uitgevoer. Sterftes en persone wat herstel het: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.